كاس لعالم د قل من 17 عام 2025

كاس لعالم د قل من 17 عام 2025 غادي تكون هيّ كاس لعالم د قل من 17 عام نمرة 20 لي هوّ التورنوا السنوي لي كاتنظمو فيفا للمنتخبات لوطنية لعضوة فيها د كورة ديال قل من 17 عام. غادي يدوز هاد التورنوا ف قطر مابين 3 و 27 نونبر. غادي يكون اللول من 5 د كيسان لعالم د قل من 17 عام متّابعين لي غادي يتلعبو ف قطر، ديال 2026، 2027، 2028، و 2029. هاد النسخة هي اللولة ف لفورما الجديد لي غادي يتلعب كل عام، و غادي يكونو فيه 48 فرقة، بلاصت 24 فرقة كل عاماين كيما كان قبل. لمنتخب د المانيا هوّ لي كيدافع على اللقب ديالو لي داه ف 2023. تبدال د لفورما. من هاد النسخة، كاس لعالم د قل من 17 عام غادي تعرف تبديلات ف لفورما لي كان معتامد ف نسخة 2023. هاد التبديلات جاو من قتيراحات ديال الجامعة د لكورة د ليبيريا ف لكونڭري نمرة 71 ديال فيفا لي تدار ؤنلاين نهار 21 ماي 2021، على موضوع لمنافسات ديال الشباب. بدات فيفا واحد لپروصي ديال لاستشارة بين الجامعات لاعضاء ديالها، قبل ماتنشر تقرير لي دارو رئيس تطوير لكورة لعالمية عند لفيفا ارسين ڤينڭر، لي من ضمنو كانت فكرة كاس لعالم د قل من 17 عام ب 48 فرقة. ف الشهورا لي تبعو التقرير، تدارت مراجعة مستامرة ل هاد لقتيراحات تا وافقات عليهم لجنة لفيفا ف اكتوبر 2023، و عاود كونفيرمات ف 14 مارس 2024. لفورما اللول كان غادي يقسم لفراقي ل 4 التورنوات صغار ب 12 فرقة ف كل واحد، و ف كل تورنوا يكونو ڭروپات فيهم 4 د لفراقي. الرابحين التلاتة و احسن منتخب جا التاني غادي يلعبو الدومي فينال و لفينال ديال كلا تورنوا صغير، و الرابحين د كلا تورنوا غادي يعاودو يلعبو دومي فينال و فينال ا ماتش د الترتيب ديال التورنوا كامل. ف مارس 2025، فيفا علنات بلي لفورما غادي يتلعب بحال ف كاس لعالم 2026. لفراقي غادي يتقسمو ل 12 ڭروپ ب 4 د لفراقي ل كل واحد، و كل فرقة غادي تلعب ماتش واحد ضد لفراقي التلاتة لخرين ف لڭروپ ديالها. الجوج فراقي اللولين و احسن 8 جاو التانيين كايتاهلو للدور د 32، و كيبقاو يلعبو تا كانوصلو للفينال. التورنوا كامل غادي يتلعبو فيه 104 ماتش، لي هوّ الضوبل ديال النسخات لي فاتو. ختيار لبلاد لمضايفة. ف 15 نونبر 2023، دارت فيفا اعلان طلب ديال الترشيحات من عند الدول لاعضاء، باش يضايفو النسخات لخمسة الجايين ديال كاس لعالم د قل من 17 عام (2025 تال 2029) ف دقة وحدة. لاجال اللخر كان هوّ 4 دجنبر 2023. مور لاجتماع ديال لجنة لفيفا ف 14 مارس 2024، تّعلن بلي قطر غادي تضايف النسخات لخمسة الجايين، لي غادي يدوزو كل عام. وخا فيفا ماعلناتش شكون دفع الترشيحات، معروف بلي اندونيسيا و سانغافورة دارو ترشيح موحد، و الدانمارك تا هيّ دفعات ترشيح خور. هادي لمرة اللولة لي قطر كاتنظم هاد التورنوا. التيرانات. التيرانات فين غادي يتلعب التورنوا علتانهم فيفا ف 22 ماي 2025. جميع لماتشات غادي يتلعبو ف مدينة الريان ف لموكراب الرياضي ديال منطقة اسپاير. لفينال غادي تّلعب ف التيران الدولي د خليفة لي تا هوّ جا ف منطقة اسپاير. لموضع ديال لمدينة لمضايفة ل كاس لعالم د قل من 17 عام 2025 ف قطر. #تحويل #تحويل #تحويل #تحويل لفراقي. التاهل. 48 فرقة تاهلات للتورنوا. زيادة على منتخب قطر لي تاهل نيشان على قيبال كيمتل لبلاد لمضايفة، لفراقي ال47 لخرين دازو من اقصائيات قارية. عدد لبلايص ديال كل قارة ف لفورما الجديد حدداتهم لجنة لفيفا ف 15 ماي 2024: الصالڤاضور، فيدجي، جمهورية ارلاندا، ؤڭاندا و زامبيا غادي يشاركو لمرة اللولة ف كاس لعالم د قل من 17 عام. ؤڭاندا كاتشارك لمرة اللولة ڭاع ف شي تورنوا ديال فيفا. بوليڤيا تاهلات ل تورنوا د فيفا للمرة اللولة من كاس لعالم 1994. اندونيسيا، بعدما نظمات التورنوا ديال 2023، تاهلات ب دراعها (على طريق لاقصائيات) لمرة اللولة ف تاريخها ل تورنوا د فيفا. اكواضور، ايران، پولونيا و سپانيا فشلو ف التاهول، وخا كانو شاركو ف النسخة لي فاتت. الزرع. لعزلة. لاربيطات. السطاج د لڭروپات. تهراس التعادول. نويطات.